
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ ĮSTATINIO KAPITALO MAŽINIMO BEI DIDINIMO

2020 m. lapkričio        d.  Nr. AG-
Šakiai

	Vadovaudamasis Lietuvos Respublikos akcinių bendrovių įstatymo 20 straipsnio 1 dalies 18 ir 19 punktais, 29 straipsnio 6 dalimi, 49, 50 ir 52 straipsniais, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ (Lietuvos Respublikos Vyriausybės 2018 m. kovo 28 d. nutarimo Nr. 313 redakcija), 10.1 papunkčiu, Šakių rajono savivaldybės tarybos 2020 m. lapkričio 20 d. sprendimu Nr. T-357 „Dėl savivaldybės turto investavimo ir uždarosios akcinės bendrovės „Šakių šilumos tinklai“ įstatinio kapitalo mažinimo bei didinimo“ bei atsižvelgdamas į tai, kad Šakių rajono savivaldybei priklauso 532348 vnt. uždarosios akcinės bendrovės „Šakių šilumos tinklai“ akcijų, kurios suteikia 100 proc. balsų,
[bookmark: _Hlk57018701][bookmark: _Hlk55984024]	1. Mažinu uždarosios akcinės bendrovės „Šakių šilumos tinklai“ įstatinį kapitalą 143591,76 Eur (vienu šimtu keturiasdešimt trimis tūkstančiais penkiais šimtais devyniasdešimt vienu euru septyniasdešimt šešiais centais), nuo 926285,52 Eur (devynių šimtų dvidešimt šešių tūkstančių dviejų šimtų aštuoniasdešimt penkių eurų penkiasdešimt dviejų centų) iki 782693,76 Eur (septynių šimtų aštuoniasdešimt dviejų tūkstančių šešių šimtų devyniasdešimt trijų eurų septyniasdešimt šešių centų), kad būtų panaikinti bendrovės balanse įrašyti nuostoliai, atsiradę dėl dalyvavimo UAB „Šakių komunalinis ūkis“ reorganizavime, anuliuojant 82524 (aštuoniasdešimt du tūkstančius penkis šimtus dvidešimt keturias) Šakių rajono savivaldybei priklausančias paprastąsias vardines akcijas, kurių kiekvienos nominali vertė – 1,74 Eur (vienas euras septyniasdešimt keturi centai).
	2. Didinu uždarosios akcinės bendrovės „Šakių šilumos tinklai“ įstatinį kapitalą papildomu 69998,46 Eur (šešiasdešimt devynių tūkstančių devynių šimtų devyniasdešimt aštuonių eurų keturiasdešimt šešių centų) įnašu, nuo 782693,76 Eur (septynių šimtų aštuoniasdešimt dviejų tūkstančių šešių šimtų devyniasdešimt trijų eurų septyniasdešimt šešių centų) iki 852692,22 Eur (aštuonių šimtų penkiasdešimt dviejų tūkstančių šešių šimtų devyniasdešimt dviejų eurų dvidešimt dviejų centų), išleidžiant 40229 (keturiasdešimt tūkstančių du šimtus dvidešimt devynias) paprastąsias vardines akcijas, kurių kiekviena – 1,74 eurų (vieno euro septyniasdešimt keturių centų) nominalios vertės, o bendra nominali vertė – 69998,46 Eur (šešiasdešimt devyni tūkstančiai devyni šimtai devyniasdešimt aštuoni eurai keturiasdešimt šeši centai). Akcijų emisijos kaina lygi jų nominaliai vertei. Visos išleistos naujos akcijos perduodamos Šakių rajono savivaldybei.
	3. Pavedu uždarosios akcinės bendrovės „Šakių šilumos tinklai“ generaliniam direktoriui parengti dėl įstatinio kapitalo mažinimo bei didinimo pakeistus bendrovės įstatus ir pateikti juos tvirtinti Šakių rajono savivaldybės administracijos direktoriui.
Šis įsakymas per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius							Dainius Grincevičius

